open-index/open-wikipedia-markdown huggingface dataset:
Գալինա Իվանովա

**Գալինա Իվանովա** (, ), խորհրդային դերասանուհի, հնչյունավորման դերասանուհի։

## Կենսագրություն
Ծնվել է Քիշնևում։ 1948 թվականին ավարտել է Կենտրոնական մանկական թատրոնին կից ստուդիան։ 22 տարեկանում սկսել է կինոկարիերան` հնչյունավորելով «Կուժ ու շվի» մուլտֆիլմը։

Կանոնավոր կերպով մասնակցել է հայտնի մանկական «Դե գուշակիր» ռադիոհաղորդմանը (հեղինակ` Սերգեյ Բոգոմազով), որտեղ կատարում էր Գալյա անունով աղջկա դերը։

1945-1982 թվականներից եղել է Կենտրոնական մանկական թատրոնի դերասանուհի։ Իր արվեստը ցուցադրել է արտասահմանում` Միջազգային մանկական և պատանեկական թատրոնների փառատոնի օրերին, որն անց է կացվել 1966 թվականի փետրվարին Բեռլինում։

Նշանավոր է նաև Հրեղեն քուռկիկի դերն ըստ Պյոտր Երշովի համանուն հեքիաթի ներկայացման մեջ. «Գալինա Իվանովան այնքան հանճարեղ կերպով և բնահատուկ է խաղացել Հրեղեն քուռկիկի համանուն հեքիաթը, որ նշանավոր ֆրանսիացի դերասան Դանիել Սորանոն (Փարիզի ազգային ժողովրդական թատրոն) վազել է կուլիսների հետև, գրկել նրան, ինչպես երեխային, ինչը դժվար չէր, և իր հետ Փարիզ է տարել Հրեղեն քուռկիկի վրնջյունի մագնիտոֆոնային ձայնագրությունը։ Այդպիսին է եղել արվեստի ռուսական տրավեստիի հանդեպ ազդեցության ուժը»։

Գալինա Իվանովան հնչյունավորել է ամբողջ շարքի երաժշտական հեքիաթների կերպարները (դիսկոներկայացում երեխաների համար), թողարկելով «Մեղեդի» ֆիրմայով։ Մասնավորապես, նա խաղացել է «Ալիսը Հրաշքների աշխարհում» հեքիաթի գլխավոր դերը (1976 թվական), որի ռեժիսորը` Օլեգ Գերասիմովը, բեմադրել է Վլադիմիր Վիսոցկու երաժշտության վրա։ Ի դեպ, Ալիսի երգերը գրվել է Վիսոցկու կողմից, երգել է Կլարա Ռումյանովան։ Սկավառակն այնպիսի հայտնիություն է ձեռք բերել, որ այն գրեթե ամեն տարի վերաթողարկվել է։ Այլ դերերից են. Արքայադուստրը «Ձյունե թագուհու մեջ», Մայքլ Բենքսը «Մերի Փոփինսի մեջ» (1968 թվական, բեմադրությունն ըատ Բորիս Զախոդերի), Սմիչոկը «Միակցման արկածներում» (1972 թվական, Իննա Կաշեժևայի հեքիաթը), տարբեր դերեր «Փղիկի արկածները», «Զբոսաշրջիկ փղիկը», «Փղիկի ծննդյան օրը» հեքիաթների շարքում (1968-1980 թվականներ, հեղինակ` Դավիթ Սամոյլով)։

Մահացել է 2007 թվականին` 78 տարեկան հասակում։

## Ֆիլմագրություն

## Մուլտֆիլմերի հնչյունավորում

## Ծանոթագրություններ

## Արտաքին հղումներ
* Դերասանուհոը էջը РАМТ կայքում 

Կատեգորիա:Խորհրդային դերասանուհիներ
Կատեգորիա:Հնչյունավորման դերասաններ
Սելֆիի թանգարան

[thumb|Սքրաթչ և սնիֆ պատ [Գույների գործարանում]]
[thumb|Այցելուները [Պաղպաղակի թանգարանում խոշոր չափի գունավոր կաթիլների ավազանում են]]

**Սելֆիի թանգարան** կամ **Ինստագրամ թանգարան** ( կամ ), արվեստի պատկերասրահի կամ ինստալյացիայի տեսակ է, նախատեսված այն բանի համար, որ այցելուները լուսանկարներում կեցվածք ընդունեն և դրանք հրապարակեն այնպիսի սոցիալական ցանցերում, ինչպիսին է Ինստագրամը։ Սելֆիի թանգարանի ցուցանմուշներրը հիմնականում ներառում են գունավոր նախշեր, մեծ չափերի առարկաներ և այնպիսի օպտիկական պատրանքներ, ինչպիսիք են անամորֆոսները։

29Rooms-ը արվեստի եռօրյա մեծ ինստալացիա է` ստեղծված Refinery29-ի կողմից 2015 թվականին Նյու Յորքում, որը հիշատակվում է որպես նման վայրի առաջին օրինակ։ Պաղպաղակի թանգարանը, որը բացվել է 2016 թվականին, ևս համարվում է Սելֆիի թանգարանի կատալիզատոր։ 2019 թվականի դրությամբ հաղորդվել է սելֆիի տասնյակ թանգարանների բացման մասին ամբողջ Միացյալ Նահանգներով։ Դրանք մեծ մարտահրավերի առաջ են կանգնել 2020 թվականին, երբ դրանցից շատերը ստիպված են եղել ժամանակավորապես փակվել COVID-19 համավարակի պատճառով

Այս միտման որոշ նախորդներ նույնականացվում են ժամանակակից արվեստում, որոնցից են *Rain Room-ը*, *Urban Light-ը*,  և Յայոի Կուսամայի հայելապատ սենյակները։ Burning Man փառատոնում ցուցադրված բազմաթիվ փորձարարական արվեստի գործերը ևս ազդեցություն են ունեցել, ինչպես նաև` ազդեցություն է ունեցել Meow Wolf արվեստագետների միությունը։

Որոշ մեկնաբաններ քննադատել են «թանգարան» բառի օգտագործումը այս երևույթը նկարագրելու համար։ Ի տարբերություն ավանդական թանգարանների, որոնք հաճախ ոչ առևտրային կազմակերպություններ են` կրթական առաքելությամբ, սելֆի թանգարանները գրեթե միշտ առևտրային բիզնեսներ են, որոնք գումար են վաստակում մուտքի վճարով և որոշ դեպքերում` առևտրային հովանավորչությամբ։

Պաղպաղակի թանգարանի հիմնադիր Մարյելիս Բանը ափսոսանք է հայտնել այդ բառն օգտագործելու համար և հորինել է նոր տերմին «experium» (experience` «փորձ» և museum` «թանգարան» բառերից)` նկարագրելու համար նման բիզնեսները։

Սելֆիի թանգարանները փորձարարական առևտրի օրինակ են։ Դրանցից շատերը ժամանակավոր ցուցահանդեսներ են, որոնք բացվում են ընդամենը մի քանի ամսով, որոշակի վայրում, իսկ մյուսները մշտական են։

## Տես նաև
* Գույների գործարան
* Պաղպաղակի թանգարան
* Պիցցայի թանգարան

## Ծանոթագրություններ

## Գրականություն
*
*
*

Կատեգորիա:Ինքնադիմանկարներ
Կատեգորիա:Համացանցային մշակույթ
Մելիսա Ռոքսբուրգ

**Մելիսա Ռոքսբուրգ** (, ), կանադացի դերասանուհի։ «Գերբնական» պոտենցիալ սպին-օֆֆ հեռուստասերիալի ներկառուցված պիլոտային էպիզոդում խաղացել է գլխավոր դերերից մեկը, սակայն սերիալն այդպես էլ չի պատվիրվել։ Գլխավոր դերեր է խաղացել նաև «Քաջություն» և «Մանիֆեստ» սերիալներում։

## Կենսագրություն
Ռոքսբուրգը քահանայի և նախկին թենիսիտուհի Շելի Ուոլփոլի ընտանիքում չորս երեխաներից երկրորդն է։ Նա ունի երկու քույր (Քրիաթի և Էշլի) և կրտսեր եղբայր (Մեթ)։ Նրա ծնողները՝ կանադացի հայրն ու բրիտանուհի մայրը, Կանադա են տեղափոխվել ԱՄՆ-ից։ Ռոքսբուրգի հայրը ծնունդով Չիկագոյից է, ինչը դերասանուհուն թույլ է տվել երկքաղաքացիություն ունենալ։ Միջնակարգ դպրոցն ավարտելուց հետո Ռոքսբուրգը Վանկուվերում սկսել է դերասանի կարիերան։

Մանուկ հասկում Ռոքսբուրգն ընտանիքի հետ այցելել է Աֆրիկա, Ալբանիա և Գվատեմալա, ինչը նրա մոտ հետաքրքրասիրություն է առաջացրել սոցիալական արդարության հարցերի նկատմամբ։ Դերասանուհին Միջազգային փրկարարական կոմիտեում (IRC), որը մարդկանց օգնում է արտակարգ հասարակական ճգնաժամերում, հանդիսանում է *GenR Leader*։ Մինչև «Մանիֆեստ» սերիալում աշխատելը Ռոքսբուրգը Սայմոն Ֆրեյզերի համալսարանում սովորել է հասարակական հարաբերություններ և պատրաստվել է դառնալ լրագրող։

## Ֆիլմագրություն

## Ծանոթագրություններ

Կատեգորիա:21-րդ դարի ամերիկացի դերասանուհիներ
Կատեգորիա:21-րդ դարի դերասանուհիներ
Կատեգորիա:Ամերիկացի կինոդերասանուհիներ
Կատեգորիա:Ամերիկացի հեռուստատեսային դերասանուհիներ
Կատեգորիա:Կանադացի դերասանուհիներ
Կատեգորիա:Կանադացի կինոդերասանուհիներ
Կատեգորիա:Կանադացի հեռուստատեսային դերասաններ
Կատեգորիա:Կանադացի հեռուստատեսային դերասանուհիներ
Lamborghini Countach (երգ)

**«Lamborghini Countach»**, ռուս հիփ հոփ արտիստ Էլջեյի երգը՝ որպես սինգլ թողարկված 2020 թվականի սեպտեմբերի 21-ին Universal Music Group լեյբլի շրջանակներում։ Երգում ռեփերը շոշափում է հարստության, շքեղության և հայտնիության թեմաները։ Երգի պրոդյուսեր է հանդիսացել stereoRYZE-ը։

## Պատմություն
Երգի թողարկման հետ միասին Էլջեյը նաև հայտարարեց տեսահոլովակի Lamborghini Countach մեքենայի խաղարկության մասին, որտեղ մասնակցության համար անհրաժեշտ էր բաժանորդագրվել Sayonara Boy ալիքին և մեկնաբանություն թողնել «Lamborghini Countach» տեհալովակում։ 2020 թվականի սեպտեմբերի 28-ին հայտարարվել է հաղթողի անունը։

2020 թվականի սեպտեմբերի վերջին Ռուսլան Տիխոնովը՝ ТНТ Music-ից, սինգլը դասել է «շաբաթվա երգեր» ցանկում։

## Տեսահոլովակ
Երգի տեսահոլովակի պաշտոնական հեռարձակումը տեղի է ունեցել Էլջեյի YouTube-յան պաշտոնական ալիքում 2020 թվականի սեպտեմբերին՝ սինգլի թողարկումից մի քանի ժամ անց։ Որպես ռեժիսոր հանդես է եկել Յան Բոխանովիչը։

Տեսահոլովակում կարելի է հանդիպել տեսարանի, որտեղ Էլջեյը պառկած է ասֆալտին և փորձում է սողալ դեպի ավտոմեքենան՝ ոտքերով բացելով մեքենայի դուռը։ Մուզ ԹիՎԻ-ի տվյալներով սա հղում է Ուոլ Սթրիթի գայլը ֆիլմի «հայտնի» տեսարանին, որտեղ Լեոնարդո ԴիԿապրիոն Ջորդան Բելֆորդի դերում չարաշահել էր արգելված նյութերի քանակը և կաթվածահար եղել։ Այդ պատճառով նա չէր կարողանում մտնել իր մեքենայի մեջ, այդ իսկ պատճառով դուռը բացում է իր ոտքերի միջոցով և սողում է դեպի մեքենան։ Գալինա Իվանովան Srsly.ru-ից նշել է, որ Էլջեյը այդ պահին այդքան էլ նման չէր Ջորդան Բելֆորդին, բայց ռեփ կատարողը «սառել էր գրեթե նույն դիրքով»։ Մեկ օրվա ընթացքում տեսահոլովակը հավաքել է ավելի քան 870 հազար դիտում։

## Արձագանքներ
Արտյոմ Կուչնիկովը՝ ТНТ Music երաժշտական էջի լրագրողը, նկատել է, որ «Lamborghini Countach» երգում քնարական հերոսը արտահայտում է իր «անկումային տրամադրությունները», որոնք կապված են հարստության և շքեղության մեջ կյանքի կորցրած հետաքրքրությունների հետ։ Արտյոմը նաև նշել է, որ երգում ռեփերը հայտնվում է որպես «մեղեդային» թրեպի կատարող։ Rap.ru կայքի խմբագիրներն ասում են, որ իր ստեղծագործության մեջ Էլջեյը պարծենում է իր ավտոտնակում գտնվող մեքենաների քանակով և «կարծես կարդում է հաջողակ ռեփերիի տիպիկ ներկայացուցչի մասին», բայց հարստության ու շքեղության հետևում «թաքնված են» ցավն ու «հոգու դատարկությունը»։

## Շքերթներ

## Ծանոթագրություններ

Կատեգորիա:2020 երգեր
Կատեգորիա:2020 սինգլներ
Կատեգորիա:Երգեր այբբենական կարգով
Կատեգորիա:Սինգլներ այբբենական կարգով
ԴատաԼեքս

**ԴատաԼեքս** դատական տեղեկատվական համակարգը գործում է 2009 թվականից, ստեղծվել է դատաիրավական բարեփոխումների ծրագրի իրականացման շրջանակներում, որը հնարավրություն է տալիս տեղեկանալ Հայաստանի դատարանների դատական ակտերի մասին տեղեկատվություն։ Այս համակարգի միջոցով յուրաքանչյուր քաղաքացի կարող է անվճար գտնել և ծանոթանալ դատարաններում ընթացող դատավարությունների, գործի և դահլիճի համարների, գործը դատարան մուտքագրելու ժամանակի, վարույթ ընդունելու օրվա, ամսաթվի, դատավորի և կողմերի մասին տեղեկատվության։

## Բաժիններ
#### ԴատաԼեքսը ունի յոթ հիմնական բաժին՝
* Դատական գործերի որոնում, 
* Դատական նիստերի ժամանակացույցի դիտում, 
* Նմանատիպ գործերի որոնում, 
* Առցանց վճարումների կատարում, 
* Դիմումների առցանց ուղարկում, 
* Հայաստանի օրենքների ակտերի որոնում, 
* Հայաստանի իրավական ակտերի որոնում։

## Ծանոթագրություններ

## Արտաքին հղումներ
* ԴատաԼեքս. դատական գործեր փնտրելու ավելի խելացի համակարգ
* ԴատաԼեքսը պետական նախաձեռնություն է

Կատեգորիա:Դատարաններ
Կատեգորիա:Հայկական կայքեր
Կատեգորիա:Տեղեկատվական տեխնոլոգիաներ
Ուժեղ Հայաստան Ռուսաստանի հետ

**Ուժեղ Հայաստան Ռուսաստանի հետ**, Հայաստանում գրանցված կուսակցություն։

## Պատմություն
Կուսակցությունն իր հիմնադիր համագումարն անցկացրել է 2021 թվականի փետրվարի 6-ին և այն գլխավորում է Հայկ Բաբուխանյանը։ Կուսակցությունը չունի քաղաքական ներկայացուցչություն Ազգային ժողովում և ներկայումս հանդես է գալիս որպես արտախորհրդարանական ուժ։

2020-2021 թվականներին Հայաստանում տեղի ունեցած բողոքի ակցիաներից հետո կուսակցությունը հաստատել է, որ մասնակցելու է առաջիկա ընտրություններին։

Հայկ Բաբուխանյանը հանդիպել է «Ազգի ձայն» կուսակցության առաջնորդ Մհեր Մեսրոպյանի հետ։ Առաջնորդները քննարկել են երկու կողմերի միջև հնարավոր համագործակցությունը։ Սահմանադրական իրավունքների միության և «Ազգային միասնության կուսակցության» ներկայացուցիչները նույնպես ներկա են գտնվել և հավանություն են տվել քաղաքական դաշինքի ստեղծմանը։ Բոլոր չորս կողմերը կոչ են արել ավելի մեծ ինտեգրում ստեղծել Հայաստանի և Ռուսաստանի միջև, ինչպես նաև աջակցել ավելի սերտ կապեր Արցախի և Ռուսաստանի միջև։

2021 թվականի ապրիլի 13-ին «Ռուսաստանին ընդառաջ» կուսակցությունը, «Ազգի ձայն» կուսակցությունը և «Սահմանադրական իրավունքների միությունը» պաշտոնապես հայտարարել են «Նոր միություն» անունով քաղաքական դաշինքի ստեղծման մասին։ Ընդ որում, «Ալյանս կուսակցությունը» ի սկզբանե աջակցել է «Նոր միություն» դաշինքին, սակայն որոշել է չանդամակցել նրան։

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Strong Armenia with Russia Party-ն Ֆեյսբուքում

Կատեգորիա:Հայաստանի կուսակցություններ
Նուբար Չալիկյան

**Նուբար Հակոբի Չալիկյան** (), թատրոնի հայ դերասան, Հայկական ԽՍՀ վաստակավոր արտիստ (1971)։

## Կենսագրություն
Նուբար Հակոբի Չալիկյանը ծնվել է 1927 թվականին Հունաստանի մայրաքաղաք Աթենքում։ 1932 թվականին ապագա դերասանի ընտանիքը տեղափոխվել է Հայաստան։ Դպրոցն ու բարձրագույն ուսումնական հաստատությունը Չալիկյանն ավարտել է Երևանում։ 1953 թվականին նա ավարտել է Երևանի թատերական ինստիտուտի (այժմ՝ Երևանի թատրոնի և կինոյի պետական ինստիտուտ) ռեժիսորական ֆոկուլտետը։

Դրանից հետո նա աշխատանքի է անցել Երևանի պատանի հանդիսատեսի պետական թատրոնում, որտեղ մարմնավորել է ուսուցչի, բժշկի, գիտնականի կերպարներ։ Չալիկյանը մասնակցել է նաև ռադիոբեմադրություններին և կինոնկարների կրկնօրինակումներին։

Չալիկյանը մահացել է 2002 թվականին։ Թաղված է Թոխմախի գերեզմանատանը։

## Դերեր
Երևանի պատանի հանդիսատեսի պետական թատրոնում Նուբար Չալիկյանի կատարած դերերից առանձնանում են.
* Ռյաբինին (Բորիս Գորբատով, «Հայրերի պատանեկությունը»)
* Ալեքսեյ («Բարի հաջողություն»)
* Գենադի («Երջանկության ուղին»)
* Նեզնամով (Ալեքսանդր Օստրովսկի, «Անմեղ մեղավորները»)
* Ֆերդինանդ (Յոհան Ֆրիդրիխ Շիլլեր, «Սեր և խարդավանք»)
* Գիժ Դանիել (Ալեքսանդր Շիրվանզադե, «Չար ոգի»)
* Անդրեյ Պետրովիչ (Անատոլի Ալեքսին, «Զանգահարեցեք և եկեք»)

Խաղացել է նաև «Քանդած օջախ» (1965), «Տհաս» (1967), «Մարդու ճակատագիրը» (1976), «Բոռ» (1984) ներկայացումներում։

## Ծանոթագրություններ

Կատեգորիա:ՀԽՍՀ վաստակավոր արտիստներ
Կատեգորիա:Հայ դերասաններ
Նավ-թանգարան

[thumb|«[Ավրորա (հածանավ)|Ավրորա» հածանավը, ամենահայտնի նավ-թանգարաններից մեկը]]

**Նավ-թանգարան**, նավ, որում գտնվում է թանգարանային ցուցադրություն` նվիրված նավի պատմությանը, անձնակազմին, իրադարձություններին, որոնց մասնակցել է նավը, ծովային ժառանգության օբյեկտ։

Սովորաբար այդպիսի նավը հասարակության համար բաց է կրթական կամ հիշատակի նպատակներով։ Դրանցից ոմանք օգտագործվում են նաև ուսումնական կամ այլ նպատակների համար, սովորաբար սրանք այն մի քանի նավերն են, որոնք պահպանել են շարժվելու ունակությունն ու իրավաբանական կարողությունները։

Աշխարհում կան մի քանի հարյուր թանգարանային նավեր։ Թանգարանային նավերից շատերը, եթե ոչ մեծ մասը, կապված են իրենց համապատասխան ծովային թանգարանի հետ։

Ռուսաստանում նավերի պահպանումն սկսվել է Պերեասլավ նավատորմի մնացորդները պահպանելու մասին 1723 թվականին Պետրոս I-ի հրամանագրով։ 1803 թվականին Վլադիմիրի ազնվականության կողմից հավաքված գումարով թանգարանի շենքի շինարարությունն իրականացվել է պետրովյան «ֆորտունա» նավը պահպանելու համար։ Աստրախանում 18-րդ դարի վերջից մինչև 20-րդ դարի կեսերը պահվում էր Եկատերինա II-ի «Տվեր» խոշոր թիանավը։ Այնուամենայնիվ, 1948 թվականի «Ավրորա» հածանավը դարձել է առաջին նավ-թանգարանը։ 1958 թվականին Վլադիվոստոկում այցելության համար բացվել է նավադրոշը։ 1980-90-ականներին թանգարանների են վերածվել սուզանավեր Վլադիվոստոկում, Կալինինգրադում, Սևերոդվինսկում և Սանկտ Պետերբուրգում։ 1990-ական թվականների երկրորդ կեսին Համաշխարհային օվկիանոսի թանգարանում հայտնվել է թանգարանային ափ` «Վիտյազ», «Տիեզերագնաց Պացաև» թանգարանային նավերով և Բ-413 սուզանավերով։

1989 թվականին Մուրմանսկում հավերժ կանգնեցվել է «Լենին» սառցահատը, որն աշխատել է 30 տարի։ 2009 թվականից սառցահատի վրա թանգարան է հիմնվել։ 2016 թվականին սառցահատն ընդգրկվել է դաշնային նշանակության մշակութային ժառանգության հուշարձանների պետական միասնական ռեգիստր։

## Պատկերասրահ

File:HMSVictoryPortsmouthEngland (version 2).jpg|
File:Fregatten Jylland total.jpg|
File:Averof Today2.jpg|
File:MIKASA02.jpg|
File:USS Texas01a.jpg|
File:Blyskawica l d.jpg|
File:U995 2004 1.jpg|
File:USS Yorktown (CVS-10) panorama 2012.jpg|
File:Constellation bow.JPG|
File:1914 British Light Cruiser ‘HMS Caroline’ – Belfast (45830550741).jpg|
File:HMS Belfast with rainbow.jpg|
File:Huascar1.jpg|


## Ծանոթագրություններ

## Արտաքին հղումներ
* Նավ-թանգարան, Ռուսական թանգարանային հանրագիտարան։

Կատեգորիա:Ծովագնացության եզրեր
Կատեգորիա:Ծովային թանգարաններ
Կատեգորիա:Ծովային մշակույթ
Կատեգորիա:Նավ-թանգարաններ
Կատեգորիա:Նավեր
Կատեգորիա:Նավի տեսակներ
Ֆրանկ Օ'Քոնըր

**Ֆրանկ Օ'Քոնըր** (, ), իռլանդացի գրող, 150 աշխատանքների հեղինակ, որոնց հիմնական մասը հեքիաթներ և հուշագրություններ են։

## Կենսագրություն
Մեծացել է Կորկում և եղել է ընտանիքի միակ երեխան։ Վաղ մանկությունը մռայլ է անցել հոր ալկոհոլամոլության պատճառով, որը շատ պարտքեր է ունեցել և հաճախ ծեծել է իր մորը։ Ընտանիքին ֆինանսապես աջակցում էր մայրը, քանի որ հայրը հարբեցողության պատճառով չէր կարողանում երկար զբաղվել որևէ աշխատանքով։

## Ստեղծագործություններ
Գրողը զբաղվել է գործունեության տարբեր տեսակներով. եղել է ուսուցիչ, գրադարանավար և թատրոնի ռեժիսոր։ 1937 թվականին դարձել է Դուբլինի խորհրդային թատրոնի ռեժիսորների անդամ։ 1950 թվականին նրան հրավիրել են Ամերիկայի Միացյալ Նահանգներ` ուսուցիչ աշխատելու։

Գրողի շատ ստեղծագործություններ ինքնակենսագրական էին, այդ թվում՝ «The Man of the House» («Տան տղամարդը»), որում նա խոսել է վաղ մանկության իր կյանքի մասին։

## Մատենագրություն
### Կարճ պատմվածքների հավաքածուներ
* *Guests of the Nation* (1931)
** Bones of Contention* (1936)
** Crab Apple Jelly* (1944)
** The Common Chord* (1947)
**Traveller's Samples* (1951)
** The Stories of Frank O'Connor* (1952)
**More Stories by Frank O'Connor* (1954)
**Domestic Relations*(1957)
**A Set of Variations* (1969)
**The Cornet Player Who Betrayed Ireland* (1981)
**The Collected Stories* (1981)
**The Collar: Stories of Irish Priests* (1993)
**A Frank O'Connor Reader* (1994)
**First Confession* (1950)
*My Oedipus Complex (1950)

### Նովելներ
** The Saint and Mary Kate*  (1932)
** Dutch Interior*  (1940)

### Ինքնակենսագրություն
*
*

### Իռլանդական պոեզիա
* *The Wild Bird's Nest* (1932)
* *Lament for Art O'Leary* (1940)
**The Midnight Court* (1945)
* *Kings, Lords, and Commons* (1959)
* *The Little Monasteries* (1963)

### Irish history
** The Big Fellow*, Մայքլ Քոլլինսի կենսագրությունը (1937)

### Ճանապարհորդական նոթեր
**Irish Miles *(1947)
* *Leinster, Munster and Connaught* (1950)

### Քննադատություն
** The Road to Stratford* (1948)
** The Mirror in the Roadway: A Study of the Modern Novel* (1956)
** The Lonely Voice: A Study of the Short Story *(1962)
** The Backward Look: A Survey of Irish Literature *(1967)

## Ծանոթագրություններ

## Արտաքին հղումներ
* Կենսագրություն

Կատեգորիա:Իռլանդացի գրողներ
Պատմական դպրոց (տնտեսագիտություն)

**Պատմական դպրոց** (), ուղղություն տնտեսագիտության մեջ, որի հիմնական դրույթներն էին տնտեսության պատմության ուսումնասիրությունը, տարբեր երկրներում կոնկրետ տնտեսական իրավիճակների վերլուծությունը (ի տարբերություն դասականների, որոնք կարծում էին, որ իրենց ձևակերպած օրենքները կիրառվում են ցանկացած պետության մեջ ցանկացած պահի) հիմնականում ինդուկտիվ մեթոդի կիրառմամբ։

Ի տարբերություն դասականների, որոնք կարծում էին, որ տնտեսությունը 2 գործոն է առաջ տանում՝ մարդն ու ողջ մարդկությունը, Ֆրիդրիխ Լիստն ասում էր, որ տնտեսության մեջ շատ կարևոր գործոն է նաև ազգությունը։

## Գերմանական պատմական դպրոց
Պատմական դպրոցի գաղափարներն առավել մեծ տարածում են ստացել Գերմանիայում. այստեղ գործել են այսպես կոչված հին, նոր և երիտասարդ պատմական դպրոցները։

Տնտեսագիտության մեջ գերմանական պատմագիտության նախորդներ են համարվում 19-րդ դարի գերմանացի ազգայնականներն ու ռոմանտիկները. Հեգել, Ֆրիդրիխ Կարլ Սավինի (իրավունքի պատմական դպրոցի հիմնադիրը, որից էլ բխել է ամբողջ ուղղության անվանումը), Ադամ Մյուլեր և Ֆրիդրիխ Լիստ։

Հին պատմական դպրոցի հիմնական ներկայացուցիչներն են Վիլհելմ Ռոշերը, Կառլ Կնիսը և Բրունո Հիլդեբրանդը։

Նոր պատմական դպրոցի խոշորագույն տնտեսագետներն են Գուստավ ֆոն Շմոլլերը, Կառլ Բյուխերը, Ադոլֆ Վագները, Գեորգ Ֆրիդրիխ Կնապը և Լույո Բրենտանոն։

Երիտասարդ պատմական դպրոցի գիտնականների շարքում առանձնանում են Վեռներ Զոմբարտը, Արթուր Շպիտհոֆը, Կառլ Պոլանին, Մաքս Վեբերն ու նրա եղբայրը՝ Ալֆրեդ Վեբերը։

Երիտասարդ պատմական դպրոցի ներկայացուցիչների ու Գուստավ ֆոն Շմոլլերի միջև մի կողմից և մարժինալիզմի ավստրիական դպրոցի միջև մյուս կողմից ծավալվել է բանավեճ, որը ստացել է «վեճ մեթոդների մասին» անվանումը։

Հետագայում գերմանական պատմական դպրոցը հիմք է դարձել ինստիտուցիոնալիզմի զարգացման համար։

## Անգլիական պատմական դպրոց
Անգլիական պատմական դպրոցի խոշորագույն ներկայացուցիչներն են Թոմաս Թուկը, պատվելի Ջ. Թորոլդ Ռոջերսը, Առնոլդ Թոյնբի ավագը (1852-1883) (20-րդ դարի հայտնի գիտնական Առնոլդ Ջոզեֆ Թոյնբիի հորեղբայրը), Ուիլյամ Քանինգեմը, Ուիլյամ Էշլին, Թոմաս Է. Քլիֆ Լեսլին, Ջոն Քելս Ինգրեմ, Ջոն Աթքինսոն Հոբսոնը, Ռիչարդ Հենրի Թոունին։ Տնտեսագիտության պատմության համար հատկապես կարևոր նշանակություն են ունեցել Թոմաս Թուկի հիմնարար աշխատանքները։

## Ֆրանսիական և ռուսական պատմական դպրոցներ
Պատմական դպրոցի հետազոտություններին համահունչ աշխատող ֆրանսիացի տնտեսագետների թվում կարելի է առանձնացնել Կլեմեն Ժյուգլյարին, Պիեռ Էմիլ Լևասյորին, Շառլ Ժիդին, Ֆրանսուա Սիմիանին (1873-1935), Ալբեր Աֆտալիոնին, Ադոլֆ Լանդրիին (1874-1956):

Տնտեսական և պատմական թեմաներով մի շարք աշխատություններ գրվել են ռուս գիտնականներ Իվան Իվանովիչ Յանժուլի (1846-1914), Իլարիոն Իգնատիևիչ Կաուֆմանի (1848-1916), Միխայիլ Տուգան-Բարանովսկի, Ժոզեֆ Միխայլովիչ Կուլիշերի կողմից։

## Ծանոթագրություններ

## Գրականություն
* 

## Արտաքին հղումներ
* Գերմանական պատմական դպրոց։ Ընդհանուր բնութագիր
* Գերմանական պատմական դպրոց 
* Անգլիական պատմական դպրոց 
* Ֆրանսիական պատմական դպրոց 

Կատեգորիա:19-րդ դարի տնտեսական պատմություն
Կատեգորիա:Տնտեսագիտական գաղափարախոսություններ
Կատեգորիա:Տնտեսագիտական մտքի դպրոցներ
Կատեգորիա:Տնտեսագիտական մտքի պատմություն
Կատեգորիա:Տնտեսագիտություն
Կատեգորիա:Քաղաքատնտեսական ուղղություններ
Քրիստին Աստուրյան

**Քրիստին Աստուրյան** (, ), ամերիկահայ դաշնակահարուհի, որը 1926 թվականին Մայամիի համալսարանի համար ստեղծել է «Alma Mater» երգը (բառերը՝ Ուիլյամ Սեթ Լամպի)։

## Կենսագրություն
Քրիստին Աստուրյանը սովորել է Մայամիի համալսարանի երաժշտության բաժնում 1926 և 1927 թվականներին՝ որպես 646 առաջին ընդունված ուսանողներից մեկը։ Նա դաշնամուր է սովորել Էռլ Չեստեր Սմիթի մոտ։ Քրիստինին դասավանդել է նաև Բերտա Ֆոսթերը՝ Մայամիի համալսարանի առաջին երաժշտական դեկանը։ Հայտնի էր, որ Մայամիի համալսարանի առաջին նախագահ Բաուման Ֆոսթեր Էշը հավաքագրում էր նրան հասարակական աշխատանքներին և բարեգործական միջոցառումներին մասնակցելու համար։

3 տարեկանում Աստուրյանը հոգևորական հոր հետ մեկնել է Միացյալ Նահանգներ։ Այն բանից հետո, երբ թուրքերը 1896 թվականին սպանել են աղջկա  մորը, նրանք ուղտով փախել են Արևմտյան Հայաստանից։ Սկզբում մեկնել են Փարիզ, այնուհետև գնացել են ԱՄՆ։ Հայրը շուտով մահացել է։ Աղջկան որդեգրել են երկու քույրեր՝ Սառա Ա. Թոմփսոնը և Էսթեր Հ. Թոմփսոնը (Լիչֆիլդ, Կոնեկտիկուտ), և նրա անունը փոխվել է Քրիստին Օվիաթ Թոմփսոնի։

Աստուրյանը հաճախել է Օհայո նահանգի Օբերլինի Օբերլին քոլեջ, Հարավային Կարոլինայի Սպարտանբուրգի Քոնվերս քոլեջ և 1917 թվականին Նյու Յորքի Կոլումբիայի համալսարանից ստացել է համեմատական գրականության մագիստրոսի աստիճան։ 1924 և 1925 թվականներին Աստուրյանը «Gimbels» հանրախանութների ցանցի հաստիքային դաշնակահարուհին էր։

Երբ Աստուրյանն ուսանում էր Մայամիի համալսարանում, նա հեռարձակվում էր WGBU-ով և որպես վիճակագիր աշխատում էր Մայամիի Առևտրի պալատում։ Նա նաև ասմունքել է և գրել մանկական երաժշտություն։

Մայամիի համալսարանն ավարտելուց հետո, 1928 թվականին, Աստուրյանը վերադարձել է Նյու Յորք և վերսկսել է իր ուղիղ ռադիոհաղորդումները մինչև 1931 թվականը։ Դրանից հետո նա տեղափոխվել է Լոս Անջելես, որտեղ էլ մահացել է 1963 թվականի ապրիլի 29-ին։

## Ծանոթագրություններ

## Արտաքին հղումներ
* Alma Mater, Stand Forever

Կատեգորիա:Ամերիկահայ դաշնակահարներ
Կատեգորիա:Հայ դաշնակահարուհիներ
Թագավոր․ հավերժական միապետ

**«Թագավոր․ հավերժական միապետ»** (,), հարավկորեական հեռուստասերիալ։ Գլխավոր դերերում հանդես են եկել Չժոն Յին Չհեն, Լի Մին Հոն,  Ի Ջունգ Ջինը, Կիմ Կյոն Նամը։ Թողարկվել է 2020 թվականի ապրիլի 17-ից մինչև հունիսի 12-ը SBS ալիքով։

## Սյուժե
Ժամանակակից կորեական թագավորության կայսր Լի Գոնը փորձում է անցնել այլընտրանքային իրականության արգելքը, որտեղ թագավորության փոխարեն Կորեայի Հանրապետությունն է։ Նա հանդիպում է խուզարկու Չոն Տե Իլին, որին ճանաչում է անձնական վկայականով, որը նա ստացել էր իր մանկության շրջադարձային պահին՝ իր հոր սպանության ժամանակ։ Լի Գոնի արյունակից հորեղբայրը, Լի Լիմը, որը սպանել էր նախորդ թագավոր Լիհոյին (Լի գոնի հորը), թաքնվում է և հավաքում բանակ՝ ճանապարհորդելով երկու զուգահեռ աշխարհների միջև։

## Դերերում
* Լի Մին Հոն — Լի Գոն / Լի Ջի Հուն
* Կիմ Գո Ին — Չոն Տե Իլ
* Ու Դո Հվան — Չո Յոն
* Կիմ ԿՅոն Նամ — Կան Շին Չժե
* Չոն Ին Չհե — Կու Սո Ռյոն
* Ի ՋՈւնգ Ջին — Լի Լիմ

## Թողարկում
Հեռուստասերիալը թողարկվել է ուրբաթ և շաբաթ SBS հեռուստաալիքով։ 2020 թվականի ապրիլի 17-ից մինչև հունիսի 12-ը ցուցադրվել է 16 սերիա։

## Ծանոթագրություններ

## Արտաքին հղումներ
* SBS պաշտոնական կայք
* HANCINEMA
* 

Կատեգորիա:Կորեերեն հեռուստասերիալներ
Կատեգորիա:Հարավկորեական դրամա հեռուստասերիալներ
Կատեգորիա:Հարավկորեական հեռուստասերիալներ
Կատեգորիա:Հարավկորեական պատմական հեռուստասերիալներ
Սուրբ Միքայել եկեղեցի

**Սուրբ Միքայել եկեղեցի (Քեսաբ)**, Հայ կաթողիկե եկեղեցի, որը կառուցվել է 1925 թվականին, գտնվում է Քեսաբի  արևելյան թաղամասում։ Եկեղեցին կառուցվել է Գուստոդի Տերրա Սանտա միաբանության ֆինանսավորմամբ։ Գլխավոր որմնադիրն է Նազար Ռստագարյանը, իսկ եկեղեցու քարերը բերվել են Պաշորտ գյուղի քարհանքից։ 1946 թվականին եկեղեցին անցնում է Հայ կաթողիկե պատրիարքարանին, և նույն թվականին կաթողիկե համայնքը, լքելով իր հին եկեղեցին, սկսում է արարողություններ կատարել այս եկեղեցում։

## Ճարտարապետություն
Եկեղեցին թաղածածք է, երկաթե տանիքով միանավ բազելիկ կառույց է, ունի հինգանիստ խորան որը գտնվում է հյուսիսային կողմում։ Սրահը լուսավորվում է արևելյան և արևմտյան որմերի զույգ, ինչպես նաև խորանի հյուսիսարևելյան և հյուսիսարևմտյան նիստերից բացված լուսամուտներով։Եկեղեցին ունի մեկ մուտք որը գտնվում է հարավային ճակատում, կառուցված է սրբատաշ քարերով։

Եկեղեցու որմերին և նրա շրջաբակում կան մի քանի արձանագրություններ։

## Ծանոթագրություններ

Կատեգորիա:Բերիո թեմի վանքեր և եկեղեցիներ
Կատեգորիա:20-րդ դարի հայկական վանքեր և եկեղեցիներ
Կատեգորիա:Քեսաբի հայկական վանքեր և եկեղեցիներ
Կատեգորիա:Եկեղեցիներ այբբենական կարգով
Տատյանա Վորոնովա

**Տատյանա Վորոնովա** (, ), ռուս պետական և քաղաքական գործիչ։ Ռուսաստանի Դաշնության Դաշնային ժողովի Պետական դումայի աշխատակազմի ղեկավար (2016 թվականի հոկտեմբերի 22-2021 թվալանի մարտի 22)։ «Միասնական Ռուսաստան» համառուսաստանյան քաղաքական կուսակցության անդամ է։

Եղել է Հինգերորդ գումարման Պետական դումայի պատգամավոր (2007-2011), «Միասնական Ռուսաստան» խմբակցության անդամ, Ռուսաստանի նախագահի աշխատակազմի ներքին քաղաքականության վարչության պետ (2015-2016), Միացյալ Ռուսաստանի Երիտասարդ գվարդիայի նախագահ (2005-2007)։

## Կենսագրություն
1997 թվականին ավարտել է Իրկուտսկի պետական տնտեսական ակադեմիան՝ ստանալով «տնտեսագետ»-ի որակավորում։

1998-2000 թվականներին աշխատել է որպես մենեջեր «Էլբոր» երիտասարդական բիզնես կենտրոնում, 2000-2001 թվականներին՝ «Երիտասարդական կադրային կենտրոն» մարզային պետական հիմնարկի մասնագետ։ 2000 թվականից ղեկավարել է «Երիտասարդական Միասնություն» շարժման Իրկուտսկի բաժանմունքի գործկոմը։

2004 թվականին ընտրվել է Իրկուտսկի մարզի Օրենսդիր ժողովի պատգամավոր, զբաղեցրել սոցիալ-մշակութային օրենսդրության կոմիտեի նախագահի պաշտոնը։

2005-2007 թվականներին եղել է «Միասնական Ռուսաստանի Երիտասարդ գվարդիա» երիտասարդական շարժման համակարգող խորհրդի նախագահ։

2007 թվականի դեկտեմբերի 24-ից մինչև 2011 թվականի դեկտեմբերի 21-ը եղել է հինգերորդ գումարման Պետական դումայի պատգամավոր։

Ընտրվել է «Միասնական Ռուսաստան» կուսակցության ցուցակով (№ 43 տարածաշրջանային խումբ՝ Իրկուտսկի մարզ, Ուստ-Օրդինի Բուրյաթսկի ինքնավար շրջան)։ Ընդգրկվել է «Միասնական Ռուսաստան» խմբակցության կազմում։

2011 թվականին Պետդումայի որոշմամբ նշանակվել է Կենտրոնական ընտրական հանձնաժողովի անդամ։

Պետդումայից հետո նա տեղափոխվել է աշխատանքի Նախագահի աշխատակազմի ներքին քաղաքականության վարչությունում, զբաղեցրել նրա ղեկավար Օլեգ Մորոզով տեղակալի պաշտոնը և զբաղվել տարածաշրջանային քաղաքականության հարցերով։ 2015 թվականի մարտի 23-ին նշանակվել է ՌԴ նախագահի աշխատակազմի ներքին քաղաքականության վարչության ղեկավար։

2016 թվականի հոկտեմբերի 22-ից մինչև 2021 թվականի մարտի 22-ը եղել է Պետական դումայի աշխատակազմի ղեկավար, այդ պաշտոնում փոխարինելով Ջահան Պոլիևին։ Դա տեղի է ունեցել այն բանից հետո, երբ նախագահի աշխատակազմի ղեկավարի տեղակալի պաշտոնը զբաղեցրել է «Ռոսատոմի» նախկին ղեկավար Սերգեյ Կիրիենկոն Վյաչեսլավ Վոլոդինի փոխարեն, ով պատգամավորական մանդատ է ստացել։

2021 թվականի մարտից «Նովատեկ» ընկերության թոփ-մենեջերն է։

## Մրցանակներ
Ռուսաստանի Դաշնության Նախագահի շնորհակալությունը (21 հոկտեմբերի 2016 տարի), *Ռուսաստանի Դաշնության Նախագահի աշխատակազմի գործունեության ապահովման գործում ունեցած վաստակի և երկարամյա անբասիր պետական ծառայության համար*։

## Ծանոթագրություններ

## Արտաքին հղումներ
* Биография и публикации на сайте «Молодой гвардии» 
* Биография на сайте ЦИК России 

Կատեգորիա:21-րդ դարի քաղաքական գործիչներ
Կատեգորիա:Ռուսաստանի քաղաքական գործիչներ
Կատեգորիա:Ռուս տնտեսագետներ
Մոսկոնցերտ

**Մոսկոնցերտ** (), Մոսկվայի հնագույն մշակութային կազմակերպություն։ Ամբողջական անվանումն է՝ «Մոսկվա քաղաքի «Մոսկոնցերտ» մշակույթի պետական բյուջետային հաստատություն» («Մոսկոնցերտ» Մոսկվա քաղաքի ՊԲՄՀ)։

## Պատմություն
1931 թվականի հունվարի 25-ին ԽՍՀՄ-ում ստեղծվել է Երաժշտական, էստրադային և կրկեսային ձեռնարկությունների պետական միավորումը, որի իրավահաջորդը ներկայումս հանդիսանում է «Մոսկոնցերտ» Մոսկվա քաղաքի ՊԲՄՀ–ն։

Հայրենական մեծ պատերազմի տարիներին «Մոսկոնցերտ»-ի բոլոր ժանրերի վարպետների համերգային բրիգադները հանդես եկան առաջնագծում, թիկունքում և հոսպիտալներում։ Արտիստների թվում են եղել խորհրդային բեմի լեգենդար վարպետներ՝ Լիդլյա Ռուսլանովան, Լեոնիդ Ուտյոսովը, Բորիս Բրունովը, Կլավդիա Շուլժենկոն, Նիկոլայ Սմիրնով-Սոկոլսկին, Մայա Կրիստալինսկայան, Վիկտոր Բեսեդինը, Գենադի Բելովը, Վալերի Կովտունը և շատ ուրիշներ։ Ժամանակակից արտիստների թվում Մոսկոնցերտի հետ տարբեր ժամանակներում համագործակցել են «*Земляне*» և «Մաշինա վրեմենի» խմբերը,  Ալլա Պուգաչովան, Վալենտինա Տոլկունովան, Ժաննա Բիչևսկայան, Իոսիֆ Կոբզոնը, Կլարա Նովիկովան, Եֆիմ Շիֆրինը, Նիկոլայ Սոկոլովը, Վլադիմիր Բայկովը, Ալեքսանդր Գլադկովը։ «Մոսկոնցերտ»-ը կազմակերպում էր ներկայացումներ, բալետներ, շոուներ ու համերգներ, Մոսկվայում հեռարձակում առցանց համերգներ։

## Կառուցվածք
«Մոսկոնցերտ»-ի կառուցվածքային ստորաբաժանումներից են համարվում՝ 
* Մոսկվայի համերգային ֆիլհարմոնիական միավորումը,
* Պրոդյուսերական կենտրոնը,
* Երեխաների և երիտասարդների հետ աշխատանքի գծով Համերգային միավորումը,
* Մոսկվայի երգչախմբային թատրոնը՝ Բորիս Պեվզների ղեկավարությամբ,
* Մոսկվայի բալետի և դասական պարարվեստի «LA CLASSIQUE» պետական թատրոնը,
* Մանրապատումների թատրոնը Եվգենի Պետրոսյանի ղեկավարությամբ,
* Դմիտրի Պոկրովսկու անսամբլ,
* Մոսկվայի մանրապատումների թատրոնը Միխայիլ Ժվանեցկու ղեկավարությամբ,
* «Ա-Յա» մանկական երաժշտական և դրամատիկական թատրոնը,
* Մոսկովյան Music Hall-ը,
* Մոսկվայի «Варьете»պետական թատրոնը։

## Համերգային դահլիճներ
«Մոսկոնցերտ»-ը միջոցառումներն անցկացնում է իր համերգային դահլիճներում՝
* «Մոսկոնցերտ Պուշեչնայայի վրա», որն ունի Հայելային դահլիճ, Պարային դահլիճ, Թատերական դահլիճ և Կապույտ հյուրասրահ։ Հասցե՝ Մոսկվա, Պուշեչնայա փողոց  4, 2-րդ շարք,
* «Մոսկոնցերտի դահլիճ» համերգասրահ։ Հասցե՝ Մոսկվա, Կալանչևսկայա փողոց 33,
* «Москонцерт Арт-Салон»: Հասցե՝ Մոսկվա, Լենինգրադյան պողոտա 30, շենք 2,
* «Ա-Յա» մանկական երաժշտական և դրամատիկական թատրոն։ Հասցե՝ Մոսկվա, Պետրովսկի նրբանցք 5-րդ շենք, 9-րդ շարք։

## Պատկերասրահ

Москонцерт на Пушечной.jpg|Մոսկոնցերտը Պուշեչնայայի վրա
Москонцерт Холл.jpg|Մոսկոնցերտ սրահը
Москонцерт Арт-салон.jpg|Մոսկոնցերտ Արտ-սալոնը
А-Я.jpg|«Ա-Յա» մանկական երաժշտական և դրամատիկական թատրոն


## Ծանոթագրություններ

## Արտաքին հղումներ
* Афиша ГБУК «Москонцерт».
* «Москонцерт объединит четыре московских театра» Городской портал МОСКВА 21.11.2014
* Служивые "Мосэстрады" Газета "Коммерсантъ" №19 от 03.02.2006, стр. 22

Կատեգորիա:1931 հիմնադրումներ
Կատեգորիա:Մոսկվայի կազմակերպություններ
Սիրած աղջիկը

**«Սիրելի աղջիկը»** (), խորհրդային գեղարվեստական կինոնկար, որը նկարահանել է ռեժիսոր Իվան Պիրևը։

## Սյուժե
Մոսկվայի ավտոմոբիլային գործարանի անվանի խառատ-բազմահաստոցավոր Վասիլին նոր բնակարան է ստանում և համոզում է իր սիրելի աղջկան՝ Վարյային, որը նրանից երեխա է սպասում, տեղափոխվել իր մոտ։ Սակայն առաջին իսկ օրը, չհասցնելով գրանցել իրենց ամուսնությունը, սիրահարները վիճում են։ Վասյայի ակամա արտասանված բառերից հետո Վարյան փախչում է իր տուն։ Անցնում է որոշ ժամանակ, ծնվում է Վարյայի որդին։ Նա թաքցնում է, թե ով է երեխայի հայրը։ Ընկերներն ու հարազատները երիտասարդ մորը խնամքով են շրջապատում և ամեն ինչ անում են սիրահարների անհեթեթ վեճը հարթելու համար։

## Սյուժեի առանձնահատկությունները և տարբերությունները գրքից
Ֆիլմը հիմնված է Պավել Նիլինի «Վարյա Լուգինան և նրա առաջին ամուսինը» գրքի վրա, որը գրվել է 1936 թվականին։ Ֆիլմում Դոբրյակովի կերպարը ցուցադրվում է որպես ավելի դրական անձնավորություն։ Ավարտը նույնպես փոխվել է։ Գրքում Դոբրյակովն ու Լուգինան չեն հաշտվում, ընդհակառակը, Դոբրյակովն ամուսնանում է մեկ ուրիշի հետ, իսկ Լուգինան երբեք չի ամուսնանում ոչ մեկի հետ։

## Դերերում
* Մարինա Լադինինա – *Վարյա Լուգինա
*Վսեվոլոդ Սանաև – *Վասիլի Դոբրյակով
* Լեոնիդ Կմիտ – *Վիկտոր Սիմակով
* Ալեքսանդր Զրաժևսկի – *Սեմյոն Դեմենտևիչ
* Մարիա Յարոցկայա – *Վարյայի մայրը
*[[Ֆաինա Ռանևսկայա]] – *Մանյա, Դոբրյակովի մորաքույրը
* Իվան Լոբիզովսկի – *Կոստյա Զայցև
* Նիկոլայ Նիկիտիչ – *Պավել Իվանովիչ
*Սերգեյ Անտիմոնով – *ծննդատան աշխատող
*Ալեքսանդր Սաշին-Նիկոլսկի – *էպիզոդ
*Պյոտր Գլեբով – *էպիզոդ
*Սերգեյ Կուլագին – *էպիզոդ

## Նկարահանող խումբ
* Սցենարիստ՝ Պավել Նիլին
*Ռեժիսոր՝ Իվան Պիրև
*Օպերատոր՝ Վալենտին Պավլով
*Նկարիչ՝ Արթուր Բերգեր
*Կոմպոզիտոր՝ Լև Շվարց
*Ռեժիսոր՝ Վ. Գուտին

## Ծանոթագրություններ

## Արտաքին հղումներ
* «Սիրելի աղջիկը» ֆիլմը «Энциклопедия отечественного кино» կայքում

Կատեգորիա:1940 ֆիլմեր
Կատեգորիա:1940-ականների ռուսերեն ֆիլմեր
Կատեգորիա:«Մոսֆիլմ» ստուդիայի ֆիլմեր
Կատեգորիա:Խորհրդային սև-սպիտակ ֆիլմեր
Կատեգորիա:Խորհրդային ֆիլմեր
Կատեգորիա:1940-ականների խորհրդային ֆիլմեր
Կատեգորիա:Խորհրդային մելոդրամա ֆիլմեր
Ինքնիշխան Հայաստան կուսակցություն

**Ինքնիշխան Հայաստան կուսակցություն**, հայկական քաղաքական կուսակցություն։

## Պատմություն
Կուսակցությունը ստեղծվել է 2021 թվականի ապրիլին և ներկայումս գործում է որպես արտախորհրդարանական ուժ։ Նրա համահիմնադիրն ու առաջնորդը Դավիթ Սանասարյանն է։ Դավիթ Սանասարյանը Հայաստանի պետական հակակոռուպցիոն գործակալության նախկին ղեկավարն էր, սակայն նա հրաժարական տվեց իր դեմ հարուցված քրեական գործի արդյունքում՝ կոռուպցիայի մեղադրանքով։ Մինչ այդ նա եղել է նաև վարչապետ Նիկոլ Փաշինյանի «Քաղաքացիական պայմանագիր կուսակցության» և «Ժառանգություն» կուսակցության նախկին անդամ;

Կուսակցությունը թերահավատորեն է վերաբերվում «Հանուն հայրենիքի փրկության» շարժման քաղաքական դաշինքին։ Հարցազրույցի ընթացքում Դավիթ Սանասարյանը հայտարարել է, որ այդ դաշինքի առաջնորդների մեծ մասը պետք է բանտարկվի կոռուպցիայի համար։

Կուսակցությունը հայտարարել է 2021 թվականին Հայաստանում կայանալիք խորհրդարանական ընտրություններին մասնակցելու իր մտադրության մասին։

## Տես նաև
* Հայաստանի կուսակցությունների ցանկ

## Ծանոթագրություններ

## Արտաքին հղումներ
* Ինքնիշխան Հայաստան կուսակցություն - քաղաքական երկխոսություն

Կատեգորիա:Հայաստանի կուսակցություններ
Վարդան Մալաքյան

**Վարդան Մալաքյան** (, ), ամերիկահայ ժամանակակից նկարիչ, պարող և պարուսույց։ Նրա որդին՝ Տարոն Մալաքյանը, System of a Down ռոք-խմբի կիթառահար է։

Փոփ արտ և մինիմալիստ նկարիչ Վարդան Մալաքյանը ստեղծագործում է աբստրակտ ոճով, նրա որոշ գործեր զարդարում են որդու կիթառները կամ պատկերազարդում են System of a Down *[[Mezmerize]]* և *[[Hypnotize (ալբոմ)|Hypnotize]]* ալբոմների շապիկները, ինչպես նաև *[[Scars on Broadway (ալբոմ)|Scars on Broadway]]* ալբոմը, որը թողարկել է համանուն խումբը։

## Կենսագրություն
[ձախից|մինի| [Ibanez DMM-1 ֆիրմային կիթառի պատճենը, որը մշակված է Տարոն Մալաքյանի համար և լարված է Վարդան Մալաքյանի կողմից]]
Վարդան Մալաքյանը ծնվել է հայկական ընտանիքում՝ 1947 թվականին Իրաքի Մոսուլ քաղաքում։ 7 տարեկանից նա իր մեջ հայտնաբերել է նկարչության հանդեպ կիրք։ Տասնութ տարեկանում նա անցկացրել է իր առաջին ցուցահանդեսը Չեխոսլովակիայի դեսպանատանը։

1968 թվականին Իրաքի ազգային պարախմբում Վարդան Մալաքյանը ստացել է գլխավոր պարուսույցի պաշտոնը։ 1970-ական թվականներին Իրաքում նա դարձել էր ամենահայտնի պարուսույցներից մեկը։

1975 թվականին Սադդամ Հուսեյնի ռեժիմի պատճառով նա արտագաղթել է Միացյալ Նահանգներ՝ հաստատվելով Հոլիվուդում։ 1981 թվականին նա պար է դասավանդել Գլենդելի դպրոցներից մեկում։ 1993 թվականին Մալաքյանը Գլենդելում (Կալիֆոռնիայի Լոս Անջելեսի շրջան) բացել է «Արքա» արվեստի պատկերասրահը։ Հնաոճ իրերի կից խանութում նա վաճառել է իր գեղարվեստական ստեղծագործություններից ավելի քան 100-ը։ Այժմ նա ապրում է Լոս Անջելեսում՝ իր կնոջ՝ Զեփյուռ Մալաքյանի հետ։

## Ծանոթագրություններ

## Գրականություն
* .

## Արտաքին հղումներ
*  Site officiel 
* .
* .
* .

Կատեգորիա:20-րդ դարի ամերիկացի նկարիչներ
Կատեգորիա:Ամերիկահայ նկարիչներ
Կատեգորիա:Ամերիկահայ քանդակագործներ
Կատեգորիա:Ամերիկացի խորեոգրաֆներ
Կատեգորիա:Իրաքահայ նկարիչներ
Սուրբ Աստվածածին եկեղեցի (Ղուկասավան)

**Սուրբ Աստվածածին Եկեղեցի (Ղուկասավան)**,Հայ առաքելական եկեղեցի, գտնվում է Արարատի մարզի Մասիսի շրջանի Ղուկասավան գյուղում, կառուցվել է 18-րդ դարում։ Եկեղեցին եռանավ բազիլիկ է, ներկայումս խոնարհված է և կիսավեր վիճակում։ Ըստ 1894 թվականի մի շարք վավերագրերի, եկեղեցուն սպառնացել է փլուզման վտանգը։ Ցավոք սրտի 19-րդ դարի վերջում եկեղեցին վերջնականապես փլուզվել է։

## Պեղումներ
2018 թվականին սկսվել է հետախուզական պեղումներ։ Հնագիտական խմբի մեջ ընդգրկված են նաև մասիսցիներ, խմբի ղեկավարն է հնագետ Լևոն Մկրտչյանը։ Աշխատանքների արդյունքում ուրվագծվել են եկեղեցու հատակագիծը, հարավային ավանդատունը, հայտնաբերվել են եկեղեցական արարողությունների ժամանակ օգտագործվող պարագաներ։ Հետախուզական փուլին հաջորդելու է չափագրման և վերականգնման փուլը։

## Պատկերասրահ

Եկեղեցի Սբ. Աստվածածին, Ղուկասավան.jpg
Եկեղեցի Սբ. Աստվածածին, Ղուկասավան (2).jpg
Եկեղեցի Սբ. Աստվածածին, Ղուկասավան (3).jpg
Եկեղեցի Սբ. Աստվածածին, Ղուկասավան (4).jpg
Եկեղեցի Սբ. Աստվածածին, Ղուկասավան (5).jpg
Եկեղեցի Սբ. Աստվածածին, Ղուկասավան (6).jpg
Եկեղեցի Սբ. Աստվածածին, Ղուկասավան (7).jpg
Եկեղեցի Սբ. Աստվածածին, Ղուկասավան (8).jpg
Եկեղեցի Սբ. Աստվածածին, Ղուկասավան (9).jpg
Եկեղեցի Սբ. Աստվածածին, Ղուկասավան (10).jpg
Եկեղեցի Սբ. Աստվածածին, Ղուկասավան (11).jpg



## Ծանոթագրություններ

Կատեգորիա:18-րդ դարի հայկական վանքեր և եկեղեցիներ
Կատեգորիա:Արարատյան Հայրապետական թեմի վանքեր և եկեղեցիներ
Կատեգորիա:Եկեղեցիներ այբբենական կարգով
Նվերի օրերը (գիրք)

**Նվերի օրերը**, գիրք՝ (խորհուրդ է տրվում 8 և ավելի բարձր տարիք ունեցեղներին) գրված Կարի Լին Վինթերսի և Ստեֆան Թեյլորի կողմից։ Հրատարակվել է 2012 թվականին «Fitzhenry & Whiteside» հրատարակչության կողմից։

## Սյուժե
Երիտասարդ Նասալին շատ է ցանկանում իր եղբոր նման գրել և կարդալ, սակայն մոր վախճանից հետո, ով մահացել էր ՄԻԱՎ-ից, Նասալին պատասխանատու էր իր փոքր եղբայրների և քույրերի խնամքի և տնային տնտեսության համար։ Ժամանակ չկար գրքերի և սովորելու համար։ Հետո մի օր նա արթնանում է և պարզում, որ տնային գործերն արվել են։ Դա նրա նվերի առաջին օրն է։ Այդ օրվանից շաբաթական մի օր նրա եղբայրը Նասալիին ժամանակի նվեր է տալիս, որպեսզի նա կարողանա իրագործել կրթություն ստանալու իր երազանքը այնպես, ինչպես մայրը կցանկանար։

## Մրցանակներ
* Ֆինալիստ. 2013 BC Book Prize   (Քրիստի Հարիսի «Պատկերազարդ գրականություն» մրցանակ)
* Ֆինալիստ. Օնտարիոյի գրադարանային ասոցացիայի «Rainforest of Reading», 2013-ի հուլիս
* Լավագույն քառյակը:« CBC Radio»-ի և «Here and Now*»* ռադիոյի Երեխաների համար գրքերի խորհուրդ, 2012-ի դեկտեմբեր

## Կրթական գործունեություն
Այս գրքի նախորդները օգտագործվում են, որպեսզի աջակցեն «Because I am a Girl» բարեգործական հիմնադրամին։ Սա հասարակական քայլ է, որպեսզի «սանձազերծեն աղջիկների և կանանց ուժը և զարգացող աշխարհում պահանջեն ավելի պայծառ ապագա աղջիկների համար»՝ կրթության և կանանց իրավունքների միջոցով. 2012 թվականի նոյեմբերին՝ գրքի թողարկման ժամանակ, հավաքվել է բավական գումար, որ 10 աղջիկ Ուգանդայում 1 տարի դպրոց հաճախի։ Գիրքը նաև տեղեկություն է հաղորդում Նասալիի նման աղջիկներին աջակցող կազմակերպությունների մասին։ Վինթերի հասարակական գործունեության մեթոդը՝ հասարակական նշանագիտության և քննադատական դիրքավորման միջոցով, «Նվերի օրերը» ցույց է տալիս՝ ինչպես է հասարակա-մշակութային միջավայրը նպաստում գրագիտությանը։ «Կրթությունը ավելի լավ կյանքի ճանապարհն է»։

## Ծանոթագրություններ

## Արտաքին հղումներ
*Published reviews of ''Gift Days'' 
*''Gift Days'' at Fitzhenry and Whiteside publishers
**Gift Days* at Kari-Lynn Winters personal page 
*Stephen Taylor personal page 

Կատեգորիա:Գրականություն
Կատեգորիա:Գրքեր
Նոննի Հոգրոգյան

**Նոննի Հոգրոգյան** (, ), ամերիկահայ գրող և նկարազարդող, որը հայտնի է առավելապես մանկական պատկերազարդ գրքերով։ ԱՄՆ-ում մանկական գրքերի նկարազարդումների համար Կալդեկոտի ամենամյա մեդալի կրկնակի դափնեկիր է։ Մանուկ հասակից նախընտրում է ժողովրդական բանահյուսությունն ու հեքիաթները, պոեզիան, ֆանտաստիկան և պատմվածքները։

## Կենսագրություն
Նոննի Հոգրոգյանը ծնվել է Նյու Յորք քաղաքում՝ Հայաստանում ծնված ծնողների ընտանիքում։ Նրա ծնողները սիրող նկարիչներ էին, իսկ քույրը՝ ինտերիերի դիզայներ։  Հոգրոգյանը 1953 թվականին ստացել է Հանթեր քոլեջի կերպարվեստի բակալավրի աստիճան։ Դրանից հետո նա աշխատել է որպես գրքի դիզայներ «Thomas Y. Crowell Co.»-ում, սովորել է Անտոնիո Ֆրասկոնիի և Հոդակա Յոշիդայի մոտ, և արվեստ է սովորել Նոր դպրոցում։ 1960 թվականին Քրոուելը նրա առաջին աշխատանքները հրատարակել է Նիկոլետ Մերեդիթի «Քերիի տոնավաճառի թագավորը» գրքում, որը Հոգրոգյանը պատկերազարդել է փայտափորագրությամբ։ Հետագայում նա աշխատել է որպես դիզայներ «Holt and Scribner's»-ում, ինչպես նաև որպես անկախ ձևավորող։

1971 թվականին Հոգրոգյանն ամուսնացել է գրող և խմբագիր Դավիթ Խրտյանի հետ։ Նրանք երկու տարի ապրել են Նյու Հեմփշիրի Լայմ կենտրոնում, որտեղ նա պետական «բանաստեղծ էր դպրոցում»։ Պետական համալսարանի գրադարանը նրանց ստեղծագործությունների մեկ պահեստարանն է (համատեղ հավաքածուում)։  Հոգրոգյանը նկարազարդել է ամուսնու որոշ բանաստեղծական անթոլոգիաներ և հրատարկված այլ գործեր։

## Պարգևներ
1966 և 1972 թվականներին Հոգրոգյանը նկարազարդման համար արժանացել է Կալդեկոտի ամենամյա մեդալի։ Ամերիկյան գրադարանային ասոցիացիայի մրցանակն ամեն տարի շնորհվում է նախորդ տարվա «երեխաների համար առավել հայտնի ամերիկյան պատկերագրքի համար»։  Պարգևը շնորհվել է Սորչե Նիկ Լեոդասի «Մշտական տեղ ևս մեկի համար» գրքի համար, որը հրատարակել է «Holt, Rinehart and Winston»-ը 1965 թվականին։ «Մեկ հրաշալի օր» հին հայկական հեքիաթը, որը Հոգրոգյանը վերապատմել է և նկարազարդել, լույս է ընծայել «Macmillan US»-ը 1971 թվականին։

Հոգրոգյանը Կալդեկոտի պարգև է ստացել նաև 1977 թվականին «Մրցույթ» գրքի համար, որում նա պատմել և նկարազարդել է մեկ այլ պատմություն։

## Ծանոթագրություններ

## Արտաքին հղումներ
* King of the Kerry Fair in libraries (WorldCat catalog)
* Always room for one more (first edition), Library of Congress Catalog Record
* One fine day (first edition), LC Catalog Record
* Nonny Hogrogian at Library of Congress Authorities, with 69 catalog records

Կատեգորիա:21-րդ դարի ամերիկացի կանայք
Կատեգորիա:Ամերիկահայ արձակագիրներ
Կատեգորիա:Ամերիկահայ նկարիչներ
Կատեգորիա:Ամերիկացի մանկագիրներ
Կատեգորիա:Ամերիկացի պատկերազարդողներ
Կատեգորիա:Հայ երկարակյացներ
Կարակոյուն գյուղատեղիի խաչքարեր

**Կարակոյուն (Ջղին) գյուղատեղիի Խաչքարեր**՝ գտնվում է Արարատի մարզի գյուղ Այգավան Վեդի գետի ձախ կողմում, հուշարձանները վերագրվում են 9-ից 17-րդ դարերի։ Այստեղ պահպանվել են նաև 10-րդ դարի երկու գերեզմանոցներ իրենց տապանաքարերով։ Գյուղատեղիի հարավային կողմում՝ Խաչի ձոր տանող ճանապարհին, կան նաև տեղահան արված արձանագիր ու տասնյակ  գեղաքանդակ խաչքարեր։

Այստեղ հայտնաբերվել է միջնադարյան խաչքարագործությանը բնորոշ տարրերով բազալտե երկու խաչքարերը։ Խաչքարերից մեկն ունի 1,57 մ բարձրություն, 0,85 մ լայնություն և 0,30 մ հաստություն։ Կերտել է Խաչատուր քարգործը։ Հյուսիսային կողին կա 12 տողանի արձանագրություն.

 «ԿԱՄ [ԱԻՆ] Ա/ՍՏՈՒԾՈ/Յ ԿԱՆԳՆԵՑԻ Խ/Ա/ՉԵՐՍ, ՇԻՆԵՑԻ ԳԵՂՍ։ ՀԱՍԱՆ ՓԱՀՃԱՀԷՆ ՍԱԻՈՒԼՂԱՐ Է։ ԹՎԻՍ Ռ/=1551Թ./ ԻՇԵՑԷՔ Խ/Ա/Չ/ՏՈՒՐ /ԳԾ/ՈՂ/Ս»

Ըստ ուսումնասիրողների՝ արձանագրության մեջ ակնարկված Հասան Փահճան դա Հասան բեկն է, իսկ «սաւուլղար»-ը 14-18-րդ դարերի․ արևելքում տարածված հողատիրական իրավունքի ձև է։

## Ծանոթագրություններ

Կատեգորիա:17-րդ դար
Կատեգորիա:Արարատի մարզ
Կատեգորիա:Խաչքարեր
Էդվարդ Խանցյան

**Էդվարդ Խանցյան** (, ), ամերիկահայ հոգեբույժ, Հարվարդի բժշկական դպրոցի հոգեբուժության պրոֆեսոր։ 1970-ական թվականներից զարգացրել է թմրամիջոցների չարաշահման աստիճանական ավելի համահունչ և փորձնականորեն հիմնավորված ինքնաբուժման վարկածը, համաձայն որի՝ անհատներն օգտագործում են թմրանյութեր՝ փորձելով ինքնաբուժել դժբախտության և տառապանքի վիճակները։

## Կենսագրություն
Դոկտոր Խանցյանն առաջին սերնդի ամերիկահայ է, որը ծնվել է Մասաչուսեթս նահանգի Հավերհիլ քաղաքում։ Նրա ծնողները ծնվել են Թուրքիայում, հայրը՝ Ջոն Խանցյանը, ներգաղթել է Միացյալ Նահանգներ 1912 թվականին։ Խանցյանի մայրը՝ Ռոուզը, վերապրել է 1915 թվականի Հայոց ցեղասպանությունը՝ 1920-ական թվականների վերջին տեղափոխվելով ԱՄՆ։ Էդվարդ Խանցյանը ծնվել է 1935 թվականին և մեծացել Հավերհիլում՝ կոշիկների քաղաքում, որտեղ երկու ծնողներն էլ աշխատում էին այդ ժամանակաշրջանում ծաղկող կոշիկի արդյունաբերությունում։ Վաղ հասակում կորցնելով հորը՝ մոր և քույրերի հետ սկսել է աշխատել ընտանեկան հրուշակարանում։

Կրթություն ստանալով տեղի դպրոցական համակարգերում՝ նա իր համալսարանական ուսումը սկսել է Մերիմաք քոլեջի և Բոստոնի համալսարանի երեկոյան բաժիններում՝ 1958 թվականին ավարտելով վերջինը։ Raytheon-ում մեկ տարի որպես տեխնիկական գրող աշխատելուց հետո 1959 թվականին նա սկսել է իր բժշկական կրթությունը Օլբանի բժշկական քոլեջում, որն ավարտել է 1963 թվականին՝ ստանալով բժշկության դոկտորի աստիճան։ Նա պրակտիկա է անցել Ռոդ Այլենդ նահանգի Պրովիդենս քաղաքում գտնվող Ռոդ Այլենդ հիվանդանոցում։ Դրանից հետո նա սկսել է իր հոգեբուժական դասընթացները Մասաչուսեթսի Հոգեկան առողջության հոգեկան կենտրոնում՝ Հարվարդի բժշկական դպրոցի հարակից հաստատությունում։ Նա միացել է Հարվարդի համալսարանի դասախոսական անձնակազմին Քեմբրիջի հիվանդանոցում, որտեղ աշխատել է իր կարիերայի մեծ մասի ընթացքում։ 1973 թվականին Բոստոնի հոգեվերլուծական ընկերությունում և ինստիտուտում ավարտել է հոգեվերլուծական դասընթացները։

Իր կարիերայի սկզբում՝ Խանցյանը ներգրավվել է կախվածության բազմաթիվ կլինիկական և քննչական ուսումնասիրություններին՝ շեշտը դնելով կախվածության խանգարումների նախատրամադրող հոգեբանական խոցելի կողմերի հոգեբանական դինամիկ ընկալման վրա։ Համարվելով կախվածության ուսումնասիրությունների առաջնամարտիկ՝ նա ճանաչում ձեռք բերեց ինքնաբուժման վարկածի զարգացման շնորհիվ։ Նա նաև զարգացրեց ալկոհոլի և թմրամիջոցներից կախված անհատների համար անհատական և խմբային փոփոխված հոգեդինամիկ բուժումները, ինչպես նաև ուսումնասիրեց այն բաղադրիչները, որոնք, ամենայն հավանականությամբ, արդյունավետ են դարձնում 12-քայլանոց ծրագրերը։

Խանցյանը թմրանյութերից կախվածության հոգեբուժության ամերիկյան ակադեմիայի հիմնադիր անդամ էր և նախկին նախագահ։ 2016 թվականին Մասաչուսեթսի հոգեբուժական ընկերությունը Խանցյանին պարգևատրել է հասարակությանը մատուցած ծառայությունների մրցանակով։

Դոկտոր Էդվարդ Խանցյանը վախճանվել է 2021 թվականի մարտի 21-ին, ընտանիքի շրջապատում։ Թաղված է ծննդավայր Հավերհիլի Լինվուդ գերեզմանատանը։

## Անձնական կյանք
Էդվարդ Խանցյանը 1959 թվականին ամուսնացել է Քերոլան ԴեԱնդրուսի հետ։ Նրանք ունեն երեք երեխա՝ Նենսի, Սյուզան և Ջոն։

## Ծանոթագրություններ

Կատեգորիա:Ամերիկահայ հոգեբույժներ
Կատեգորիա:Ամերիկահայ պրոֆեսորներ
Բա Նդաու

**Բա Նդաու** (, ), մալիացի պետական և քաղաքական գործիչ, Մալիի ժամանակավոր նախագահ (2020-2021)։

## Կենսագրություն
Ավարտելով բակալավրիատը՝ 1973 թվականի հունիսի 1-ին կամավոր ներկայացել է զինվորական ծառայության և ընդունվել Կուլիկորոյի համաբանակային ռազմական դպրոց, ապա Խորհրդային Միությունում անցել է ուղղաթիռի օդաչուի պատրաստման դասընթաց։ 1976 թվականի մարտին Նդաուն սկսել է ծառայել Մալիի ռազմաօդային ուժերում, որոշ ժամանակ զբաղեցրել Է նախագահ Մուսա Տրաորեի ադյուտանտի պաշտոնը։ 1994 թվականին ավարտել է Փարիզի համազորային պաշտպանության համալասարանը (CID)։ Եղել է ռազմաօդային ուժերի գլխավոր շտաբի պետ, ազգային գվարդիայի գլխավոր շտաբի պետի օգնական։ 2008 թվականից մինչև իր հրաժարականը զբաղեցրել է զինված ուժերի վետերանների և պատերազմի զոհերի ազգային գրասենյակի տնօրենի պաշտոնը։

2014-2015 թվականներին՝ պաշտպանության նախարար Մուսա Մարայի կառավարությունում։

### Մալիի նախագահի պաշտոնում
2020 թվականի օգոստոսի 18-ին Մալիում տեղի ունեցավ ռազմական հեղաշրջում, ինչի հետևանքով Արևմտյան Աֆրիկայի երկրների տնտեսական ընկերակցությունը օգոստոսի 20-ին կասեցրեց Մալիի անդամակցությունը կազմակերպությանը և առևտրային և ֆինանսական էմբարգո սահմանեց երկրի վրա՝ քաղաքացիական իշխանությունը փոխանցելու պահանջով։ Սեպտեմբերի 21-ին ժողովրդի փրկության ազգային կոմիտեն, որը ձևավորվել է հեղաշրջումից հետո զինվորականների կողմից, հայտարարել Է Բա Նդաուի ժամանակավոր նախագահ նշանակվելու մասին 18 ամիս տևողությամբ։

2020 թվականի սեպտեմբերի 25-ին երդում է տվել Բամակոյի միջազգային կոնֆերանս դահլիճում և ստանձնել պաշտոնը (նրա հետ միասին փոխնախագահի պաշտոնում ստանձնել է ԼՂԻՄ նախագահ Ասիմի Գոիտան)։

2020 թվականի սեպտեմբերի 27-ին Մոկտար Ուանին նշանակել Է Մալիի ժամանակավոր վարչապետ։

2021 թվականի մայիսի 24-ին ռազմական հեղաշրջման ընթացքում Նդաուն ձերբակալվել է և վարչապետ Մոկտար Ուանի հետ տեղափոխվել Կատիի ռազմակայան (Le Monde թերթի տեղեկություններով՝ մի քանի ժամ առաջ հայտարարվել էր կառավարությունում վերադասավորումների մասին, այդ թվում պաշտպանության նախարարի պաշտոններից գնդապետ Սադիո Կամարայի և ներքին գործերի նախարար գնդապետ Մոդիբո Կոնեի պաշտոնանկության մասին, որոնք համարվում են 2020 թվականի հեղաշրջման գլխավոր կազմակերպիչներ)։

Մայիսի 25-ին փոխնախագահ Ասիմի Գոիտան հայտարարել էր, որ նախագահն ու վարչապետը հեռացվել են իրենց պաշտոններից, քանի որ չեն համաձայնեցրել իրենց գործողությունները։ Մայիսի 26-ին Նդաուն ներկայացրել է հրաժարականի դիմում։

Համատեղ հայտարարության մեջ ՄԱԿ-ի առաքելությունը Մալի, Արևմտյան Աֆրիկայի երկրների տնտեսական համայնք՝ Աֆրիկյան միությունը, Ֆրանսիան, ԱՄՆ-ն, Մեծ Բրիտանիան, Գերմանիան և Եվրամիությունը դատապարտել են, ինչպես նաև արտահայտել են իրենց աջակցությունը օրինական իշխանություններին և պահանջել են ազատ արձակել կալանավորված պաշտոնատար անձանց։

2021 թվականի օգոստոսի 27 -ին Բահ Նդավան ազատ արձակվեց տնային կալանքից։

## Ծանոթագրություններ

Կատեգորիա:Մալիի նախագահներ
Կատեգորիա:21-րդ դարի քաղաքական գործիչներ
Կատեգորիա:Մալիի քաղաքական գործիչներ